Ar fi obţinut rezultate fals-pozitive la coronavirus din cauza unor kituri de testare contaminate. Raport federal.
Kiturile
folosite în SUA, în prima fază de testare pentru coronavirus, au dat greş. Motivul
eşecului ar fi contaminarea kiturilor iniţiale de testare, care nu au fost
verificate suficient. Potrivit
unui raport federal asupra activităţii Centrului pentru Controlul şi Prevenirea
Bolilor, probabilitatea acestui scenariu este mare.
Un raport federal asupra activităţii Centrului pentru Controlul şi
Prevenirea Bolilor (CDC), condus de doi avocaţi, prezintă o ipoteză şocantă,
dar extrem de posibilă. Sub "presiunea timpului extrem de scurt", lansarea
primelor teste pentru depistarea infectării cu noul coronavirus ar fi fost
pripită. "Practicile de laborator implementate la acea vreme nu exclud riscul
contaminării cu SARS-CoV-2." Potrivit Washington Post, numele celor doi avocaţi nu au fost făcute publice.Raportul de trei pagini oferă prima
confirmare a administraţiei Trump că, iniţial, kiturile de testare pentru
coronavirus ar fi putut fi deja contaminate. Problema ar fi apărut la sfârşitul
lunii ianuarie, în sediul CDC din Atlanta, SUA."În această etapă a fabricaţiei, când materialele reactivilor pentru kiturile de testare au fost prelucrate şi testate în laborator, acestea au fost cel mai probabil expuse la genom viral pozitiv", arată documentul.Astfel,
rezultatele testelor ar fi putut fi influenţate în perioada de utilizare a
respectivelor componente nesigure. Un număr mare de americani ar fi obţinut,
astfel, rezultate fals-pozitive, eşec ce a întârziat lansarea unor programe de
testare la scară largă în Statele Unite.Nu
au fost lansate acuzaţii nominale la adresa anumitor cercetători sau oficiali
CDC.